b'\n_START_ARTICLE_\nMontreal Montagnards\n_START_PARAGRAPH_\nMontreal Montagnards je bil zgodnji amaterski hokejski klub iz Montreala. Ustanovljen je bil v zgodnjih 1900. letih. Znan je bil kot eden prvih hokejskih klubov, v katerih so igrali frankofonski igralci, saj so amaterske hokejske zveze pred tem dominirali anglofoni.\n_START_SECTION_\nZgodovina\n_START_PARAGRAPH_\nKlub je bil ustanovljen okoli 1900. Od 1900 do 1902 je bil vmesno mo\xc5\xa1tvo lige CAHL._NEWLINE_Montagnardsi so bili od 1904 do 1907 \xc4\x8dlani lige FAHL, ki je bila vzpostavljena kot veliki konkurent ligi CAHL. V prvih dveh sezonah je bil neuspe\xc5\xa1en. V sezoni 1906/07 pa so vodili ligo FAHL. Toda ko je Cornwall v mo\xc5\xa1tvu uporabil dva profesionalna igralca, so protestirali. Spor se ni obrnil njim v prid, tako so Montagnardsi iz lige izstopili, da bi zavarovali svoj amaterski status. Po koncu sezone je FAHL postala profesionalna liga, Montagnardsi pa so nadaljevali kot amatersko mo\xc5\xa1tvo. Igrali so v razli\xc4\x8dnih ligah v Quebecu, med drugim tudi v ligi Montreal City Senior Hockey League.'